**Օթելլոյի ամրոց** (հուն․՝ Πύργος του Oθέλλου, թուրքերեն՝ Othello Kalesi), հայտնի է նաև **Օթելլոյի աշտարակ** անվանումով, ամրոց Կիպրոսի Ֆամագուստա նավահանգստային քաղաքի մերձակայքում։ Կառուցել են Լուսինյանները 14-րդ դարում, հետագայում՝ Վենետիկյան Հանրապետության տիրապետության շրջանում, նորացվել է։ Ամրոցի ներկայիս անվանումն առնչվում է Շեքսպիրի *Օթելլո* ողբերգությանը։

Պատմություն
-----------

Սբ. Մարկոսի առյուծի փորագրվածքը ամրոցի դարպասի վերևում
Ամրոցի հատակագիծը. 1918
Ամրոցը 14-րդ դարում կառուցել են Կիպրոսում իշխող Լուսինյանները՝ նավահանգիստը թշնամական հնարավոր հարձակումներից պաշտպանելու նպատակով։ Այն ծառայել է նաև որպես Ֆամագուստա քաղաքի գլխավոր մուտք, դարպաս։

Այն բանից հետո, երբ Կիպրոսը վաճառվել է Վենետիկի Հանրապետությանը, ամրոցի քառակուսաձև աշտարակները փոխարինվել են շրջանաձև աշտարակներով, որոնք ավելի հարմար էին հրետանի կիրառելու համար։ Հենց այդ ժամանակներում էլ ամրոցի գլխավոր դարպասի վերևում փորագրվել է սբ. Մարկոսի առյուծը, կողքին էլ՝ 1492 թվականին այդ նորամուծությունների իրագործման աշխատանքները ղեկավարած նավապետ Նիկոլո Ֆոսկարիի անունը։ Ենթադրվում է, որ Լեոնարդո դա Վինչին էր դեռ 1481 թվականին խորհուրդ տվել վերակառուցել ամրոցը։ Ամրոցն իր անվանումն ստացել է Շեքսպիրի նշանավոր, հանրահայտ *Օթելլո* ողբերգությունից, որի գործողությունները ծավալվում են կիպրական նավահանգստային քաղաքում։

1900 թվականին ամրոցի խրամի ջուրը դուրս են մղել՝ մալարիայի տարածման ռիսկը նվազեցնելու նպատակով։

2014 թվականին սկսվել է ամրոցի վերակառուցումը, և հանրության առջև դարպասները վերաբացվել են 2015 թվականի հուլիսի 3-ից։

Կառուցվածքը
-----------

Ամրոցն ունի ամրացված, կլորավուն չորս աշտարակ, դեռ Լուսինյանների օրոք կառուցված սեղանատուն ու հանրակացարան։ Բակում պահպանվել են իսպանացիների, օսմանցիների թողած թնդանոթային արկեր։

Ժամանակակից գրականության մեջ
----------------------------

Օթելլոյի ամրոցում են ծավալվում 2020 թվականի ապրիլին *TEXT Journal of Writing and Writing Courses* ամսագրում Դին Քերիսոնի (անգլ.՝  Dean Kerrison) լույս ընծայած 'Green-eyed monster diary' («Կանաչ աչքերով հրեշի օրագիրը») պատմվածքի գործողությունները։

Ծանոթագրություններ
------------------

1. 1 2  Jessica Lee (February 2015). «Famagusta & the Karpas Peninsula». *Cyprus* (անգլերեն) (6th ed.). Singapore: Lonely Planet Publications Pty Ltd. էջ 183. ISBN 978 1 74220 756 8. «The tower's name stems from a vague link [...] which has a modest stage note referring to 'a seaport in Cyprus'.» The note is in Othello, act 2, scene 1.
2. ↑  «North Cyprus Travel Guide | What to do in North Cyprus | Rough Guides». *www.roughguides.com* (անգլերեն). Rough Guides. Վերցված է 2020 թ․ նոյեմբերի 18-ին.
3. 1 2  «Othello's Tower and Citadel». *cypnet.co.uk*. Վերցված է 2015 թ․ հոկտեմբերի 3-ին.
4. ↑  «Othello Tower and Castle». *cyprus44.com*. Վերցված է 2015 թ․ հոկտեմբերի 3-ին.
5. ↑  Tsagari, Daphne (2014 թ․ հուլիսի 5). «"Othello" Castle in Cyprus to be Restored». *Greek Reporter*. Վերցված է 2015 թ․ հոկտեմբերի 3-ին.
6. ↑  «Othello Tower/Citadel to reopen this week». *United Nations Development Programme*. 2015 թ․ հունիսի 29. Արխիվացված է օրիգինալից 2020 թ․ հոկտեմբերի 9-ին. Վերցված է 2015 թ․ հոկտեմբերի 3-ին.
7. ↑  Kerrison, Dean (April 2020). «Green-eyed monster diary» (PDF). *TEXT Journal of Writing and Writing Courses*. Vol 24, No 1. `{{cite journal}}`: `|volume=` has extra text (օգնություն)

Գրականություն
-------------

* *Близнюк С. В.* Городской пейзаж Фамагусты в XIII-XIV вв.// www.cyprusexplorer.globalfolio.net
* Hasan Karlitas, Tuncer Bagiskan *Gasimagusa (Famagusta)*, The Office of Turism and Promotion North Cyprus, 2013.

Արտաքին հղումներ
----------------

Othello's Tower 3D

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օթելլոյի ամրոց» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |